钦定古今图书集成/明伦汇编/人事典/第090卷 > 《绝命词四首》明·董斯张
## 钦定古今图书集成/明伦汇编/人事典/第090卷 > 《绝命词四首》明·董斯张

十年浪迹五湖涯，历落蓬门白帢斜。巴蜀杜鹃新帝
鸟，洛阳魏紫旧妃花。无情出岫云成我，到处飘萍雪
是家。客梦萧然关塞远，西园掷否绿《沉瓜》。

又

寒风觱栗怒天吴，侠客精魂未便枯。旱母也知东海
孝，钜灵翻惜北山愚。钱塘石上《三生句》，仙掌台中《六
甲符》。前度刘郎贫似我，无劳野鬼共揶揄。

又

风雨龙门一敝庐，山心寂寂草元馀。谁人狐假连山
易，有客萤争汲冢书。结夏僧招俱惠远，《悲秋》赋早似
相如。鸳鸯瓦上霜侵骨，独夜空楼气不除。

又

纸上昙花偶自拈，烟青石叶夜炉忝。谷神语合犹成
绮，谿到名留未是廉。好客从来龙作画，献公何意虎
为盐。可怜眉目皆《齐》楚，徙倚风前想蜀严。